اسلام آباد :  وزیراعظم نا خصوصی کمکار عطاء تارڑ پارینے کہ توشہ خانہ کیس گڈیکو ریسہ ٹی ءِ‘ پاکستان نا عدالتی تاریخ اٹ عجب عجب ءُ وڑانا حالیت خننگا‘ سوج پین کننگک ورندی تے پین مریک‘ کیس اٹ داسکان رے تے و تل ول کننگ انگ ءِ۔ محمد نواز شریف بے گناہ مننگ آن پد عدالت آتے ٹی پیش مس‘ مریم نواز باقاعدگی اٹ عدالت آتے ٹی پیش مرسا کرینے، چیئرمین پی ٹی آئی ءِ توشہ خانہ ٹیکی تا بارو اٹ کل گڑاتے پاروئی مریک‘ عمران خان نا ڈوہ تا لڑ بھاز بھلن ءِ‘ چیئرمین پی ٹی آئی ءِ بایدے داسہ عدالت آتیان ریلیف رسینگپ‘ پی ٹی آئی نا چیئرمین خواہک کہ اودے ہڑدے دا پاننگے ”گڈ ٹو سی یو“ پد ریسہ تل ول کننگ انگ ءِ‘ پی ٹی آئی نا چیئرمین ناگڑینگوک ءِ۔
(آن لائن)
